**ՀԻՄՆԱՎՈՐՈՒՄ  
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԱԲՈՎՅԱՆԻ ՀԱՄԱՅՆՔԱՅԻՆ ՀԻՄՆԱՐԿՆԵՐԻ, ՀԱՄԱՅՆՔԱՅԻՆ ԵՆԹԱԿԱՅՈՒԹՅԱՄԲ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ ԱՇԽԱՏՈՂՆԵՐԻ ՔԱՆԱԿԸ, ՀԱՍՏԻՔԱՑՈՒՑԱԿՆԵՐԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ 2023 ԹՎԱԿԱՆԻ ՀԱՄԱՐ ՀԱՍՏԱՏԵԼՈՒ ՄԱՍԻՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Որոշման նախագիծը մշակվել է համաձայն «Տեղական ինքնակառավարման մասին»  օրենքի 18-րդ հոդվածի 1-ին մասի 28-րդ կետի և 35-րդ հոդվածի 1-ին մասի 7-րդ կետի:   
Հաստիքացուցակներում նվազագույն ամսական աշխատավարձը սահմանվել է 75 000 դրամ՝ հիմք ընդունելով «Նվազագույն ամսական աշխատավարձի մասին» օրենքում կատարված փոխոխությունը։   
Համայնքային ենթակայությամբ մանկապարտեզներում բոլոր հաստիքները համապատասխանեցվել են կառավարության որոշումով սահմանված դրույքաչափերին և հաշվի է առնվել նաև համայնքի հնարավորությունները։ Բոլոր ՀՈԱԿ-ներում (բացի «Աբովյանի կոմունալ տնտեսություն» և «Աբովյանի քաղաքային տնտեսություն) տնօրենների և հաշվապահների համար սահմանվել է աշխատավարձի նոր դրույքաչափ, համապատասխանաբար 200 000 դրամ և 150 000 դրամ։ Աշխատավարձի ավելացման արդյունքում մանկապարտեզներում ամսական աշխատավարձը ավելացել է 39 888 506 դրամով։ Նույն մոտեցում ենք ցուցաբերել նաև մյուս համայնքային ոչ առևտրային կազմակերպություններին։   
Աշխատավարձի ֆոնդը բոլոր ՀՈԱԿ-ներում ամսական ավելացել է 68 637 822 դրամով, որը ծանր բեռ է համայնքի համար։ Ակնկալում ենք, որ պետությունը աջակցություն կցուցաբերի համայնքներին՝ փոխհատուցելով նվազագույն ամսական աշխատավարձի դրույքաչափի բարձրացումը:   
Համայնքի խոշորացման հետևանքով անհրաժեշտություն է առաջացել «Աբովյանի համայնքային կոմունալ տնտեսություն» ՀՈԱԿ-ում ավելացնել բանվորներ և մասնագետներ գյուղերում ևս աղբահանությունը, բարեկարգումը և սանիտարական մաքրումը նորմալ իրականացնելու համար։ Տնտեսությունում 2023 թվականին աշխատողների թիվը կավելանա 65 հաստիքով։ Աշխատավարձի ֆոնդը տնտեսությունում ամսական կտրվածքով կավելանա 19 300 000 դրամով։ Նույն հիքով ավելացել է նաև «Աբովյանի քաղաքային տնտեսություն» ՀՈԱԿ-ի աշխատակիցների թիվը ավելացել է 9-ով, իսկ ամսական աշխատավարձի ֆոնդը՝ մոտ 3 800 000 դրամով։   
Իրավական ակտն ընդունվում է յուրաքանչյուր տարի, բյուջեն հաստատելուց առաջ։ Մշակված ավագանու որոշման նախագիծը կրում է անհատական բնույթ, քանի որ այն վերաբերվում է միայն Աբովյանի համայնքապետարանի ենթակայությամբ համայնքաին ոչ առևտրային կազմակերպությունների աշխատակազմերին։   
Հայաստանի Հանրապետության Կոտայքի մարզի Աբովյանի համայնքային հիմնարկների, համայնքային ենթակայությամբ ոչ առևտրային կազմակերպու-թյունների աշխատողների քանակը, հաստիքացուցակները եվ պաշտոնային դրույքաչափերը 2023 թվականի համար հաստատելու մասին նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։   
Հայաստանի Հանրապետության Կոտայքի մարզի Աբովյանի համայնքային հիմնարկների, համայնքային ենթակայությամբ ոչ առևտրային կազմակերպու-թյունների աշխատողների քանակը, հաստիքացուցակները եվ պաշտոնային դրույքաչափերը 2023 թվականի համար հաստատելու մասին նախագծի ընդունման կապակցությամբ Աբովյան համայնքի բյուջեում եկամուտները չեն ավելանա, իսկ ծախսերում աշխատավարձի ֆոնդը կավելանա ամսական մոտ 850 000 000 դրամով։

**ՀԱՄԱՅՆՔԻ ՂԵԿԱՎԱՐ՝ Է. ԲԱԲԱՅԱՆ**